title: "D\u00e5nmark"
text: "D\u00e5nmark as en l\u00f6nj \u00f6njt norden foon Euroopa. D\u00e5t grutste diilj foon D\u00e5nmark as d\u00e5t f\u00e5\u00e5stl\u00f6nj J\u00fctl\u00f6nj, deern\u00e4ist jeeft et tuhuupe 443 ail\u00f6nje weerfoon 62 bebooged san. \n\nD\u00e5nmark as sunt 1973 lasmoot foon e EU. Da F\u00e4r\u00f6er \u00e4n Gr\u00e4inl\u00f6nj san autonoom, da hiire s\u00fcw\u00e4lj tu D\u00e5nmark as uk e NATO, ouers ai tu j\u00fc EU. Da F\u00e4r\u00f6er \u00e4n Gr\u00e4inl\u00f6nj heewe jare \u00e4in foone \u00e4n jare \u00e4in amtspr\u00e4ken.\n\nGeografii \nJ\u00fc\u00fctl\u00f6nj as d\u00e5t d\u00e5nsche f\u00e5\u00e5stl\u00f6nj. Et jeeft maning ail\u00f6nje. Aw Siiel\u00f6nj as e hoodst\u00e4\u00e4 Kopenhuuwen. Oudere grute ail\u00f6nje san F\u00fcn, Loll\u00f6nj, Falster \u00e4n Lungel\u00f6nj. Di loongr\u00e4nse ma Tsjuschl\u00f6nj as 67 km lung. Da k\u00fcstgr\u00e4nsen san gemiinsom 7314 km lung. J\u00fc grutste riviir as di Guden\u00e5en \u00e4n as 158 km lung. Di huuchste nat\u00f6rlike punkt is di M\u00f8lleh\u00f8j-B\u00f6rj (171 m).\n\nD\u00e5nmark gr\u00e4nst \u00f6nj: \n e Skagerrak \u00f6njt norden\n e Weestsiie \u00f6njt weesten;\n Slaswik-Holstiinj - Tj\u00fcschl\u00f6nj, \u00f6njt s\u00f6\u00f6den;\n Sw\u00e4rik (ouer e \u00e5\u00e5stsiie) \u00f6njt \u00e5\u00e5sten;\n\nAutonoom gebiite, wat tu D\u00e5nmark hiire san di F\u00e4r\u00f6er \u00e4n Gr\u00e4inl\u00f6nj.\n\nSt\u00e4\u00e4se \nDa grutste st\u00e4\u00e4se san (2006):\n\nM\u00f6r st\u00e4\u00e4se:\nHelsing\u00f8r \u2014 Kolding \u2014 Roskilde \u2014 S\u00f8nderborg\n\nHistoori \nEeftert fri m\u00e5\u00e5gen \u00f6njt iir 1945 wus D\u00e5nmark magr\u00fcnleeder fon di UNO, di NATO \u00e4n di Euroopar\u00e4dj \u00f6njt iir 1949 \u00e4n di Nordische R\u00e4id \u00f6njt iir 1952. 1960 k\u00f6m D\u00e5nmark bei e EFTA \u00e4n tr\u00e4tj 1973 e EG bai. \n\n\u00d6njt iir 1989 heet D\u00e5nmark as jarste l\u00f6nj ap j\u00fc jard da siviilruchtliche partnerschappen for homoseksuelle infjard. \u00d6nj e f\u00f6ljkoufstiming foon 1993 am di ferdr\u00e5ch foon Maastricht, wat e EG tu e EU feranerd, w\u00f6rd di kuntrakt \u00f6njnumen. Man j\u00fc f\u00f6ljkoufstimming ouer d\u00e5t baitreede foon di Eurosoone wus \u00f6njt 2000 ai erfolgrik. \n\n\u00c4tj di 30 sept\u00e4mber 2005 w\u00f6rden tweelwen karikatuuren foon di islaamische profeet Mohammed in d\u00e5t d\u00e5nsche blees Jyllands-Posten \u00f6fentlik m\u00e5\u00e5get. \u00d6nj e Islaam san bile foon e profeet Mohammed ai tuleet. \u00d6njf\u00e5ng 2006 d\u00e4in da imame Ahmad Abu Laban \u00e4n Ahmad Akkari en dossiir ma da tweelwen karikatuuren \u00e4n oudere karikatuuren \u00fct. Eefter d\u00e5t utd\u00fc\u00fcnj g\u00e4ngen ap j\u00fc hiile wr\u00e5\u00e5l maning manschne aw e stroote am har prot\u00e4st tu wisen. Bai da demonstrasjoonen st\u00f6rwen 140 manschne. Deeram j\u00e4if d\u00e5t strid am e miiningsfrih\u00e4id \u00f6nj D\u00e5nmark.\n\nStj\u00f6rkrise \n\u00d6nj D\u00e5nmark jeeft et fiiw stj\u00f6rkrise, d\u00e5t san:\n\nHaanewising \n\n D\u00e5nsch portaal ap j\u00fc d\u00e5nsche wikipedia\n D\u00e5nsch portaal ap j\u00fc tj\u00fcsche wikipedia\n Ofisj\u00e4l d\u00e5nsch portaal\n D\u00e5t d\u00e5nsch kiningsh\u00fcs d\u00e5nsch, aingelsch, fr\u00e5nsch\n D\u00e5nsch tuuristkantoor"